cyanic-selkie/wikianc huggingface dataset:
Love Don't Cost a Thing (kvikmynd)
Söguþráður
Nördinn Alvin Johnson (Cannon) er frábærlega gáfaður og er á umhugsunarlista um skólastyrk í vélaverkfræði og hann er frábær í að hanna vélar. En hann vill ekki vera lúði lengur og vill hanga með vinsælu krökkunum. Örlítil heppni og að vera á réttum stað á réttum tíma gefur honum það tækifæri. Vinsælda-drottningin Paris Morgan (Milian) klessir bíl móður sinnar í leyfisleysi og vantar einhvern að gera við hann áður en mamma hennar kemst að því. Alvin borgar fyrir varahlutina og gerir við bílinn en í staðinn biður hann hana um að þykjast vera kærastan hans svo hann verði vinsæll í staðinn fyrir að kaupa varahlutinn sem hann vantar í vélina sína til þess að eiga betri líkur á að fá skólastyrkinn. Það virkar og Alvin breytist úr nörda yfir í vinsælan gaur. Hluti af samkomulaginu var að þau myndu hætta saman eftir tvær vikur, sem Al gerði í skólanum, án þess að Paris vissi af því. Þetta gerir Paris reiða vegna þess að henni finnst að hann sé búinn að eyðileggja orðspor hennar. Ekki aðeins það heldur gerði Alvin það mjög ókursteisislega. Að lokum fer Alvin að líta á sig sem „óbrjótanlegan“ og hann byrjar að rífa niður orðspor Parisar. Hann byrjar einnig að hunsa lúðalegu vini sína. Þegar kærasti Parisar (sem er í háskóla) hættir með henni af því að hann heldur að Paris og Alvin hafi verið saman biður Paris Al um að segja frá samningnum þeirra. En Al er orðinn svo sjálfumglaður að hann heldur að samningurinn hafi aldrei verið til. Paris segir þá öllum frá samningnum þeirra fyrir framan alla vinsælu krakkana og segir að hann hafi borgað henni fyrir að vera vinur sinn svo að hann myndi verða vinsæll. Alvin, rosalega vandræðalegur, verður aftur hann sjálfur og reynir að lifa sínu gamla lífi aftur með lúðalegu vinum sínum. En þeir vilja ekki taka við honum aftur. Sagan endar á körfuboltaleik skólans þegar Alvin stendur upp þegar einn körfuboltastrákanna fer að gera grín að honum og hótar að lemja Alvin. Alvin segist vera miður sín yfir því að skammast sín fyrir hvernig hann var (þegar hann var lúði). Þá öðlast hann virðingu vina sinna og allra nemendanna aftur. Seinna úti vill Drew (fyrrverandi kærasti Parisar) taka hana aftur en hún segir við hann: „Ég á mér aðra drauma“. Paris og Al sættast á endanum og kyssast þegar myndin endar.
Verðlaun og tilnefningar
2004 BET Comedy Awards
390 f.Kr.
390 f.Kr. var 11. ár 4. aldar f.Kr. Í Rómaveldi var árið þekkt sem ár tribúnats Ambustusar, Longusar, Ambustusar, Fidenasar, Ambustusar og Corneliusar.
Alatri
Alatri (latína: Aletrium) er bær í Latíum á Ítalíu. Þann 31. desember 2013 voru íbúar Alatri 29.262.
Enron
Enron Corporation var bandarískt orku-, hrávöru- og þjónustufyrirtæki með aðsetur í Houston, Texas. Það var stofnað af Kenneth Lay árið 1985 við samruna fyrirtækjanna Lay's Houston Natural Gas og InterNorth, tveggja tiltölulega lítilla raforku - og gassölufyrirtækja. Fyrir gjaldþrot fyrirtækisins þann 2. desember 2001 störfuðu um 20.000 manns hjá Enron, sem var m.a stórtækt á sviði raforku- og jarðgassölu, fjarskipta og hrávörumiðlunar.
Enron-Skandallinn
Í lok árs 2001 kom í ljós að stjórnendur Enron höfðu stundað stórfelld bókhaldssvik í þeim tilgangi að blása upp hlutabréfaverð fyrirtækisins. Fyrirtækið fór að lokum fram á gjaldþrotaskipti, sem leiddi til þess að þúsundir starfa töpuðust ásamt því að fjöldi fjárfesta tapaði milljörðum dollara. Bókhaldsvikin voru með þeim stærstu í sögunni og hafa í seinni tíð verið nefnd Enron-skandallinn, en þau voru sögð hafa verið stofnanavædd, kerfisbundin og vel skipulögð.
N4
N4 var íslenskur fjölmiðill sem framleiddi yfir 350 íslenska þætti á ári. Fyrirtækið var stofnað 1. maí 2006 þegar fyrirtækin Samver, Extra dagskráin, Smit kvikmyndagerð og Traustmynd voru sameinuð sem N4. Samver hafði áður rekið sjónvarpsstöðina Aksjón sem var forveri N4. N4 er staðsett á Akureyri og er eini íslenski fjölmiðillinn staðsettur utan höfuðborgarsvæðisins. Áhersla var á að sýna efni frá landsbyggðinni. Haldin var úti sjónvarpsstöð, Facebook, Youtube, Instagram, Twitter, Tiktok, hlaðvarpi og blaði sem kom út aðra hverja viku ásamt því að boðið var upp á aðstoð við birtingarmál og að búa til framleiðsluverkefni.
Í janúar 2023 óskaði stöðin eftir gjaldþrotaskiptum.
Utah
right|400px|thumb|Kortið sýnir staðsetningu Utah thumb|Kort af Utah. Utah er eitt af fylkjum Bandaríkjanna. Nafn fylkisins kemur frá Ute ættbálki frumbyggja.
Landsvæði
Utah liggur að Idaho og Wyoming í norðri, Colorado í austri, Arizona í suðri og Nevada í vestri. Utah og New Mexico eru einnig horn í horn í suðaustri frá Utah. Flatarmál Utah er 219.887 ferkílómetrar.
Þrjú landfræðileg svæði eru meginhlutar fylkisins: Klettafjöll, Lægðin mikla (the Great Basin) og Colorado sléttan. Vesturhluti fylkisins er aðallega eyðimörk. Vindur og vatn hafa mótað sandstein og skapað fögur fjöll og gljúfur. Stóra-Saltvatn er stærsta vatn Bandaríkjanna utan Vatnanna miklu og er sérstakt vegna efnasamsetningar sinnar. Hæsti punktur Utah er Kings Peak (4,123 metrar).
Ríkið á 70% lands í Utah. Þjóðgarðar eru fimm: Arches-þjóðgarðurinn, Bryce Canyon-þjóðgarðurinn, Canyonlands-þjóðgarðurinn, Capitol Reef-þjóðgarðurinn og Zion-þjóðgarðurinn. Ferðaþjónusta er stór atvinnugrein og námavinnsla er enn mikilvæg.
Samfélag
Höfuðborg Utah heitir Salt Lake City og það er einnig stærsta borg fylkisins. Um 3 milljónir manns búa í Utah (2015) og flestir í kringum höfuðborgina á svæði sem heitir Wasatch Front. Í Utah liggur borgin Spanish Fork sem er elsta íslenska samfélagið í Bandaríkjunum.
81.4% íbúanna teljast vera hvítir, 13% latinos/spænskumælandi, 1% svartir og 1% frumbyggjar. Um 62% íbúa Utah teljast til mormónatrúar. Íbúar hneigjast til Repúblikanaflokksins og hafa kosið hann í meirihluta í síðan 1964. Þrátt fyrir að vera íhaldssamt ríki var hjónaband samkynhneigðra leyft árið 2013.
Áfengi og tóbak lúta ströngum reglum í fylkinu og ríkið rekur áfengisbúðir. Fjárhættuspil eru bönnuð og er Utah þar eina fylkið ásamt Hawaii til að banna þau.
Söguágrip
Þúsundum ára áður en Evrópubúar komu til svæðisins sem telst til Utah voru þar ættbálkar sem kenndir eru við Pueblo og Fremont. Pueblo frumbyggjar grófu híbýli sín í kletta en Fremont frumbyggjar byggju stráhús. Spánverjar könnuðu suður-Utah á 16 öld og næstu tvær aldir fóru þeir um svæðið en ekki var áhugi fyrir landnámi þar vegna eyðimerkurlandslags. Navajo, Ute, Shoshone og aðrir frumbyggjar fluttust inn á svæðið á 18. öld. Árið 1821 fékk Mexíkó sjálfsstæði frá Spáni og þá varð Utah hluti þess eða af Alta California (Há-Kalifornía). Veiðimenn af evrópskum uppruna sóttu í auknum mæli á svæðið á 19. öld og námavinnsla hófst. Um miðja öldina fluttust mormónar búferlum meðal annars frá Illinois til Utah vegna deilna þar. Salt Lake City stækkaði af þeim völdum. Eftir Stríð Mexíkó og Bandaríkjanna náðu Bandaríkin yfirráðum á svæðinu árið 1848 og úr varð Utah territory sem einnig innihélt Nevada og hluta Wyoming og Colorado. Ríkisstjórn Bandaríkjanna átti í átökum við mormóna og frumbyggja á svæðinu. Ríkinu var í nöp við fjölkvæni sem átti sér stað eðal mormóna. Árið 1896 varð Utah 45. fylki Bandaríkjanna.
Á 20. öld bötnuðu samgöngur og varð eyðimerkurlandslag fylkisins vinsælt í vestra-kvikmyndum. Árið 1957 voru fyrstu þjóðgarðar (state parks) stofnaðir. Fólki fjölgaði mjög á 8. áratug aldarinnar. Vetrarólympíuleikarnir 2002 voru haldnir í Salt Lake City.
Iowa
right|400px|thumb|Kortið sýnir staðsetningu IowaIowa er eitt af fylkjum Bandaríkjanna. Iowa liggur að Minnesota í norðri, Wisconsin og Illinois í austri, Missouri í suðri og Nebraska og Suður-Dakóta í vestri. Flatarmál Iowa er 145.743 ferkílómetrar.
Höfuðborg Iowa heitir Des Moines. Hún er einnig stærsta borg fylkisins. Íbúar Iowa eru um 3,15 milljónir (2018).
Rúnar Freyr Þórhallsson
Rúnar Freyr Þórhallsson (f. 17. apríl 1993) er íslenskur knattspyrnumaður sem leikur á miðjunni fyrir Huginn á Seyðisfirði í Íslensku 2. deildinni. Rúnar hefur spilað 139 leiki fyrir Huginn og skorað 13 mörk.
Michigan-háskóli
Michigan-háskóli í Ann Arbor (University of Michigan, Ann Arbor, einnig þekktur sem UM, U of M eða Umich) er ríkisrekinn rannsóknarháskóli í Michigan fylki í Bandaríkjunum. Skólinn var stofnaður árið 1817 um 20 árum áður en Michigan varð ríki. Skólinn flutti til Ann Arbor árið 1837. Hann er elsti háskólinn í Michigan.
Nemendur í grunnnámi eru á 26. þúsund og framhaldsnemar eru á 16. þúsund. Á sjöunda þúsund kennarar starfa við skólann. Fjárfestingar skólans nema um 5,65 milljörðum bandaríkjadala.
Einkunnarorð skólans eru Artes, Scientia, Veritas eða „Listir, vísindi, sannleikur.“
David Ricardo
thumb|right|200px|David Ricardo David Ricardo (18. apríl 1772 í London á Englandi — 11. september 1823) var breskur stjórnmálafræðingur og hagfræðingur af portúgölskum gyðingaættum. Honum er oft eignaður heiðurinn á því að hafa kerfisbundið hagfræðina en hann var ásamt þeim Thomasi Malthus og Adam Smith einn áhrifamesti hagfræðingur sögunnar. Ricardo var einnig viðskiptamaður, fjárfestir og auðmaður.
Jarðrenta
Ricardo kom fyrstur orðum að því sem að aðrir höfðu ef til vill veitt athygli að framboð á landi, það er jörðum héldist nokkurn veginn fast. Þess vegna væri það þannig að þegar eftirspurn á landi eykst þá hækkaði verðið og öfugt. Þar sem þessi verðbreyting verður án nokkurs vinnuframlags af hálfu eiganda jarðarinnar kallaði hann þetta jarðrentu. Seinna meir átti bandarískur hagfræðingur, Henry George, eftir að veita þessu athygli og leggja til að jarðir yrðu skattlagðar með sérstökum auðlindaskatti.
Hlutfallslegir yfirburðir
Ein helsta hugmynd Ricardos leit að hlutfallslegum yfirburðum (e. comparative advantage) í verkaskiptingu. Þá er átt við að sökum náttúrulegra orsakna, til dæmis gena eða misjafnri dreifingu náttúruauðlinda, hentar það mismunandi einstaklingum að sérhæfa sig á því sviði þar sem framleiðni þeirra er sem mest.
Þetta gæti virst sjálfgefið við fyrstu sín en á 18. öld var Ricardo fyrstur til að yfirfæra þessa hugmynd yfir á þjóðhagfræði. Til dæmis að þar sem Íslendingar hafa gjöful fiskimið og Spánverjar framleiða mikið af víni væri það hagkvæmt að Íslendingar slepptu framleiðslu víns og Spánverjar einbeittu sér frekar að því en að veiða og viðskipti þjóðanna á milli séu til þess að báðar hefðu gnótt af hvoru.
Vinnugildiskenningin
David Ricardo er mikilvægasti höfundur vinnugildiskenningarinnar (e. Labour Theory of Value). Adam Smith hafði snert á þessu málefni en Ricardo var á margan hátt ósammála skilgreiningu Smith. Smith taldi að tími sem tæki til að framleiða vöru, og þar með laun, léku mikilvægt hlutverk við verðmyndun, en taldi þó aðra þætti mikilvægari. Ýmsir þættir aðrir sem ekki væri hægt að gera grein fyrir með efnahagslegum skýringum léku stórt hlutverk. Ricardo taldi hins vegar að verð mætti að endingu skýra nánast að fullu með magni þess vinnuafls sem farið hafði í að framleiða hana.
Ricardo segir verð myndast á tvo vegu. Annars vegar eftirspurn og hins vegar magni þess vinnuafls sem þarf til framleiðslu. Hann notaði málverk og fornar styttur sem dæmi um fyrra tilfellið. Verð þeirra ákvarðast af eftirspurn, þar sem ekki er hægt að endurframleiða meira af vörun, þ.e. framboðið eykst ekki og er algjörlega óteygið. Á slíkum mörkuðum ræðst verðið af eftirspurninni einni og sér. Ricardo fjallaði lítið um slíka markaði en einbeitti sér í staðinn að samkeppnismarkaði þar sem framboð á vörunni er teygjanlegt. Þar ákvarðist verð af kostnaði framleiðsluþátta, sem hann taldi að ákvarðaðist að endingu af framboði vinnuafls.
Ricardo setti þó aldrei fram fullmótaða vinnugildiskenningu. Hann viðurkenndi einnig að vinnan sé ekki eina verðgildi vöru og þess sem hefur áhrif á verðbreytingar, heldur væru breytingar á verði og framboði annarra efnahagslegra þátta mikilvægar. Bandaríski hagfræðingurinn George Stigler, hefur haldið því þó fram að kenning Ricardo sé "93% vinnugildiskenning", þ.e. að hann geri ráð fyrir að 93% af verðbreytingum vara sé hægt að útskýra með breytingum í magni þeirrar vinnu sem þarf til framleiðslunnar.
Kenningar Ricardo um hlutverk vinnu og launa við verðmyndun höfðu mikil áhrif á Karl Marx, sem fullkomnaði kenningar Ricardo. Í Auðmagninu gerði Marx vinnugildiskenninguna að einu hryggjarstykkja greiningar sinnar á kapítalismanum og arðráni verkalýðsins.
Kratínos
Kratínos (519 f.Kr. – 421 (eða 422) f.Kr.) var forngrískt gamanleikjaskáld.
Evbúlos (stjórnmálamaður)
Evbúlos (um 405 f.Kr. – 335 f.Kr.) var aþenskur stjórnmálamaður.
Will Ferrell
thumb|Ferrell, [[2009]]
John William „Will“ Ferrell (fæddur 1967) er bandarískur gamanleikari og kvikmyndaframleiðandi. Sumarið 2019 vann hann að kvikmynd um Eurovision: Eurovision Song Contest: The Story of Fire Saga, þar sem hann leikur Íslendinginn Lars Erickssong sem keppir fyrir Íslands hönd. Upptökur fóru meðal annars fram á Húsavík.
Listi yfir færeyskar kvikmyndir
Listi yfir færeyskar kvikmyndir telur allar kvikmyndir færeyja, bæði heimildamyndir, stuttmyndir og kvikmyndir í fullri lengd.
Kvikmyndasaga Færeyja er ekki löng. Færeyjar eru fámenn þjóð og vegna hás framleiðslukostnaðar kvikmynda er kvikmyndasaga færeyja takmörkuð. Fyrsti leikstjóri Færeyja var Katrin Ottarsdóttir. Fyrsta mynd hennar Atlantic Rapshody var tekin upp í Færeyjum 1989. Fyrstu færeysku kvikmyndirnar í fullri lengd (Rannvá, Heystblómur og Páll fangi) voru teknar upp af spænska leikstjórnanum Miguel M. Hidalgo.
Visual Studio Code
Visual Studio Code, einnig oft kallað VS Code er textaritill fyrir forritunarmál sem þróaður var af Microsoft og grunnkóði var gefinn út undir opnu höfundarleyfi (MIT Licence). Hægt er að nota VS Code til að skrifa forrit á fjölmörg forritunarmálum, þar á meðal C, C, C++, Fortran, Go, Java, JavaScript, Node.js, Python, Rust. VS Code er einn vinsælasti ritill sem forritarar nota en árið 2022 notuðu 74.48% þeirra VS Code  samkvæmt árlegri könnun vefveitunnar Stackoverflow.
Þjóðvegur 40
Þjóðvegur 40 eða Hafnarfjarðarvegur er 9,4 kílómetra langur vegur á höfuðborgarsvæðinu. Hann liggur frá Sæbraut, í gegnum Kópavog og Garðabæ til Reykjanesbrautar við Kaplakrika.
Vegurinn er ein af helstu aðalbrautunum á Höfuðborgarsvæðinu. Innan Reykjavíkur heitir vegurinn Kringlumýrarbraut, og við Miklubraut (49) eru einhver fjölförnustu gatnamót landsins. Helstu gatnamótum er stýrt með umferðarljósum frá Sæbraut og að Listabraut. Þaðan og alla leið að Vífilsstaðavegi í Garðabæ eru að- og fráreinar við öll gatnamót, þ.m.t. í Kópavogi. Frá Vífilsstaðavegi er gatnamótum stýrt með ljósum á ný.
Vegurinn er 4 akreinar á flestum stöðum. Kringlumýrarbraut er þó 6 akreinar frá Miklubraut og inn í Kópavog. Þegar komið er að gatnamótunum í Engidal hjá Hafnarfirði, beygir vegurinn út af aðalbrautinni. Aðalvegurinn heitir eftir það Reykjavíkurvegur, en þjóðvegur 40 liggur um Fjarðarhraun sem er aðeins 2 akreinar. Við Kaplakrika kemur Reykjanesbraut (41) inn á veginn og endar þjóðvegur 40 þar.
Leiðarlýsing
Reykjavík
Kjósarsýsla
Spennubreytir
thumb|300px|Spennubreytir thumb|right|Þriggja fasa spennubreytir á staur. Spennubreytir eða straumbreytir, oft kallaður spennir, er raftæki sem notar riðstraum til að mynda span í rafrás, sem síðan er notað til að mynda rafspennu í annarri rafrás. Þannig flyst orka milli rafrása, sem vinna á misjafnri spennu, t.d. er algengt að raftækjum fylgi spennubreytir, sem lækkar netspennuna, 230 volt í 9 eða 12 volt, sem raftækið vinnur með. Reynt er að hanna spennubreyta þ.a. sem minnst af orkunni tapist sem varmi.
Holger Rosenkrantz
Holger Rosenkrantz, Holgeir Rósinkrans (d. í febrúar 1658) var danskur sjóliðsforingi sem var hirðstjóri á Íslandi 1620 til 1633.
Rosenkrantz var frá Ørup á Skáni. Hann gekk ungur í danska sjóherinn og varð kapteinn árið 1610. Árið 1616 stýrði hann flaggskipinu í leiðangri Jørgen Daa gegn sjóræningjum á Eystrasalti. Hann var gerður hirðstjóri á Íslandi 1620. Hann var áfram í sjóhernum og stýrði meðal annars skipinu Justitia í orrustunni við Hamborgara 1630, sem háð var á Saxelfi. en var þó oft á Íslandi. Hann var á Bessastöðum þegar Tyrkjaránið var framið árið 1627 og hlaut nokkurt ámæli fyrir aðgerðarleysi þegar annað skip ræningjanna strandaði á skeri og fannst ýmsum að hann hefði þá átt að neyta færis og ráðast að þeim á meðan þeir fluttu varning og fanga yfir í hitt skipið. Rosenkrantz var þó ekki með öllu aðgerðarlaus og lét gera virki á Bessastöðum til að verjast ræningjunum og safnaði liði. „En hófuðsmaður með sínum þénurum og mörgum Islenzkum í stórum látúnssöðlum á landi riðu til umsjónar og aðgætni með löngum stöngum, svo sem hertygjað fólki væri að sjá, þá sólin á söðulbryggjurnar skein,“ segir Jón Ólafsson Indíafari í ævisögu sinni en hann var þá í þjónustu höfuðsmanns
Árið 1633 lét hann af hirðstjórn á Íslandi en fékk Gotland í staðinn og hætti þá í sjóhernum. 1645 misstu Danir Gotland í friðarsamningum við Svía og fékk hann þá Stafangurslén í Noregi og hélt því til 1648. Þá flutti hann til Frøllinge á Hallandi, sem hann hafði fengið með konu sinni, Vibeke Thott, og átti þar heima síðustu tíu árin. Hann var einn af fulltrúum skánska aðalsins á stéttaþingi í Kaupmannahöfn 1650.
Heimilistónar
Heimilistónar er íslensk kvennahljómsveit stofnuð 1997. Hún er nú samansett af þeim stöllum Vigdísi Gunnarsdóttur leikkonu, Elvu Ósk Ólafsdóttur leikkonu, Kötlu Margréti Þorgeirsdóttur leikkonu, Ragnhildi Gísladóttur söng- og leikkonu, og Ólafíu Hrönn Jónsdóttur leikkonu. Áður var Halldóra Björnsdóttir í hljómsveitinni en hún hætti árið 2003 og komu í hennar stað Katla Margrét og Ragnhildur.
2018 tók hljómsveitin þátt í Söngvakeppninni, komust í úrslit og lenti þar í þriðja sæti með lagið, Kúst og fæjó.
Actinidia valvata
Actinidia valvata er klifurrunni í Actinidiaceae ætt. Hún er einlend í Kína (Anhui, Fujian, Guangdong, Hubei, Hunan, Jiangsu, Jiangxi og Zhejiang.).
660–651 f.Kr.
660-651 f.Kr. var 5. áratugur 7. aldar f.Kr.
Pros Mund
Pros Mund, Pros Mundt (um 1589 – 13. október 1644) var danskur aðalsmaður, sonur Niels Sørensen Mund, sem líklega var frá Mecklenburg, og Inger Prosdatter frá Eiðangri á Þelamörk í Noregi. Kona hans hét Edel Urne og eignuðust þau soninn Johan Mund.
Pros Mund tók þátt í sjóorrustunni við Hamborg 1630 til að reka Hansasambandið frá Lukkuborg. Hann var hirðstjóri á Íslandi 1633-1644. Hann varð varaaðmíráll í Torstensonófriðnum árið 1644 og barðist við Lister Dyb og Kolberger Heide þar sem Danir unnu frægan sigur. Hann fór með sautján skip gegn sameinuðum flota Svía og Hollendinga við Láland 13. október 1644 og missti þar fjórtán skip og týndi lífinu.
Kóngulóafælni
Köngulóafælni (lat. arachnophobia, komið af grísku orðunum αραχνη (arakhnē), „kónguló“ og φόβος (phóbos), „hræðsla“) er ofsahræðsla manns við kóngulær, og er ein af algengustu fælniviðbrögðum mannsins. Köngulóafælni er ein tegund dýrafælni, sem aftur heyrir undir afmarkaða fælni. Óvíst er hvernig köngulóafælni sest að í fólki, en talið er víst að hún þróist í sálarlífi þolanda snemma á barnsaldri eins og flestar tegundir fælni.
Til eru margar aðferðir til að losa fólk við köngulóafælni, en helsta og áhrifaríkasta aðferðin er atferlismeðferð. Einnig er stundum notast við hugræna meðferð og lyfjameðferð.
Svo virðist sem kóngulóafælni (og fælni yfir höfuð) auki hæfileika okkar til þess að greina hættuleg dýr í umhverfinu, eða það sem hugurinn nemur sem hættur. Sænsk rannsókn leiddi t.d. í ljós að fólk sem fælist kóngulær virðist vera fljótara að greina þær í umhverfinu en annað fólk. Sama gilti um fólk sem hræðist snáka.
Hranhyrningar
Hranhyrningar (fræðiheiti: Embrithopoda) er ættbálkur spendýra.
Sitkaelri
thumb|Lauf sitkaelris.
Sitkaelri eða sitkaölur (fræðiheiti: Alnus viridis ssp. sinuata) er margstofna runni af birkiætt sem vex í vesturhluta Norður-Ameríku: Allt frá Alaska til fjalla í Kaliforníu.
Sitkaelri er notað í landgræðslu í Bandaríkjunum en rætur þess og sambýli þeirra við niturbindandi rótargerla hjálpa til við það. Tilraunir hafa verið gert með það á Íslandi. Sitkaölur frá skógrækt hefur sáð sér á Stjórnarsandi við Kirkjubæjarklaustur, Skógey nærri Hornafirði, Hveragerði, Reyðafirði og í Elliðaárdal. Sitkaelri er náskylt kjarrelri og grænelri sem vex í Evrópu og Asíu.
Jamie Kennedy
thumb|Kennedy, [[2009]]
Gosefni
Gosefni er hugtak í jarðfræði sem er haft um öll þau efni sem fylgja eldgosi. Gosefnum er oft skipt í loftkennd eða reikul gosefni (gosgufur), laus gosefni (gosmöl) og föst gosefni (hraun).
Samtök leigjenda á Íslandi
thumb Samtök leigjenda á Íslandi (SLÍ) eru félagasamtök sem hafa sem aðalmarkmið að vernda hagsmuni leigjenda, bæta kjör þeirra í leigusambandi og hindra ósanngjarnar leiguhækkanir. Samtökin eru ein af fimm samtökum sem hafa starfað fyrir leigjendur á Íslandi frá (LFR) 1919 til dagsins í dag. Þau (LÍ) voru upphaflega stofnuð árið 1939, en voru síðar afskráð úr félagskrá ríkisins árið 2009 vegna skorts á skýrslu um starfsemi og fjárhag. Samtökin sem báru nafnið Leigjendasamtökin, og voru stofnuð árið 1978, hafði ekki verið með starfssemi frá því fljótlega eftir aldamót. Árið 2013 voru núverandi samtök stofnuð og bera heitið Samtök leigjenda á Íslandi. Fram til ársins 2019 störfuðu þau að hagsmunum leigejnda. Ári 2021 voru Samtök leigjenda á Íslandi endurreist, til að vinna að bættari velferð leigjenda og réttlæti og jöfnuði á leigumarkaði.
Stefna og starfsemi
Samtökin hafa verið virk í að benda á húsnæðisvanda á Íslandi og koma með tillögur til úrbóta. Þau hafa m.a. gagnrýnt lög um almennar íbúðir, lög um stimpilgjald og lög um húsaleigu og leigusamninga. Þau hafa einnig lagt til að stofna sérstakan sjóð til að styrkja fyrstu kaupendur og að almennum leigufélögum sé gert auðveldara fyrir að sækja í stofnstyrki. Samtökin hafa einnig aðstoðað við stofnun á leigufélagi á Suðurnesjum sem ætlað er að leysa hluta af vandanum sem þar hefur myndast. Samtökin hafa einnig tekið þátt í pólitískri baráttu gegn hækkun leiguverðs og ósanngjarnri leiguvernd. Þau hafa m.a. skipulagt mótmæli, fundi og upplýsingaherferðir. Þau hafa einnig samstarfað við önnur félagasamtök, stéttarfélög og alþjóðlegar samtök sem berjast fyrir réttlátari húsnæðismálum. Þau hafa einnig stutt tillögu til þingsályktunar um byggingu 5.000 leiguíbúða sem væri ætlað fyrir efnaminni leigjendur. 19. des. 2017. Tillagan var lagð fram af Andrés Ingi Jónsson, þingmanni frá Vinstri grænum.
Saga
Á liðinni öld hafa mismunandi hagsmunafélög leigjenda barist fyrir réttlæti og öryggi á leigumarkaði. Eftirfarandi er yfirlit yfir helstu samtök leigjenda og þróun þeirra.
Leigjendafélag Reykjavíkur (LFR)
Fyrsta félag leigjenda á Íslandi, stofnað árið 1919 af Jónasi frá Hriflu og öðrum leigjendum sem vildu verjast húsnæðisskorti og háum leigum. Félagið gaf út tímaritið Leigjendur frá 1920 til 1939. Jónas var formaður félagsins í mörg ár og var einnig dóms- og kirkjumálaráðherra, formaður Framsóknarflokksins, rithöfundur og náttúruverndarmaður. Félagið var lagt niður árið 1971.
Leigjendafélag Íslands (LÍ)
Landsssamtök leigjenda, stofnuð árið 1971 af Sigurði Þórarinssyni og öðrum leigjendum sem vildu bæta kjör sín á leigumarkaði. Félagið gaf út tímaritið Leigjendur frá 1940 til 1967. Sigurður var fyrsti formaður félagsins og gegndi því embætti til 1974. Félagið var lagt niður árið 1989.
Leigjendasamtökin (LS)
Önnur landssamtök leigjenda, stofnuð árið 1978 af öðrum hópi leigjenda sem vildi berjast fyrir réttlæti á leigumarkaði. Markmið samtakanna var að tala fyrir leigubremsu og styrkja leigjendavernd. Samtökin voru stofnuð eftir umræður um réttindi leigjenda í tímaritinu Vinnan. Formaður samtakanna var Jón frá Pálmholti (fæddur Kjartansson 25. maí 1930 í Pálmholti, Arnarneshreppi, í Eyjafirði, dáinn á heimili sínu 13. desember 2004) 12, rithöfundur og þekktur baráttumaður fyrir bættum hag efnalítils fólks. Eftir hann liggja fjölmörg ritverk, ljóðabækur, skáldsögur, ævisögur, þýðingar, auk fjölda blaða- og tímaritagreina. Hann var formaður samtakanna frá 1978 til 1985 og frá 1989 til 2001. Eftirmaður hans var Pétur Kr. Hafstein. Samtökin voru afskráð árið 2009.
Leigjendaaðstoðin (LA)
Leigjendaaðstoðin var sérstök aðstoð fyrir leigjendur íbúðarhúsnæðis, sem stofnuð var af Neytendasamtökunum árið 2006, en hætti starfsemi árið 2008 vegna fjárskorts. Aðstoðin snýst meðal annars um að veita upplýsingar um réttindi og skyldur leigjenda og leigusala ásamt því að útbúa fræðsluefni og ráðleggingar um húsaleigu.
Leigjendaaðstoð Neytendasamtakanna var endurreist árið 2016 með fjárframlagi frá félagsmálaráðuneytinu. Aðstoðin snýst meðal annars um að veita leigjendum og leigusölum aðstoð, ráð og upplýsingar varðandi leigu íbúðarhúsnæðis, auk þess að útbúa fræðsluefni og ráðleggingar um húsaleigu. Aðstoðin sinnti einnig milligöngu í deilumálum milli leigjenda og leigusala.
Í fjárlögum fyrir árið 2022 er gert ráð fyrir að Leigjendaaðstoð Neytendasamtakanna fái 100 m.kr. í fjárframlag frá ríkissjóði.
Óeiginlegt heildi
Óeiginlegt heildi eða óeiginlegt tegur er hugtak í örsmæðareikningi sem á við markgildi af ákveðnu heildi, er endapunkturinn á bili heildisins nálgast annaðhvort ákveðna rauntölu eða ∞ eða −∞ eða jafnvel er báðir endapunktarnir nálgast markgildi.
Samtök leigjenda á Íslandi
Leigjendaaðstoðin (LA)
Eftir afskráningu SLÍ (2019-20) tók Leigjendaaðstoðin við hlutverkinu sem aðili sem barðist fyrir hagsmunum leigjenda, en hætti síðar starfsemi (2021) vegna fjárskorts og lítils stuðnings frá yfirvöldum og sveitarfélögum.
Samtök leigjenda á Íslandi (SLÍ)
Núverandi Samtök leigjenda á Íslandi var stofnuð árið 2013 í kjölfar þeirra miklu neyðar sem skapaðist á leigumarkaðnum sem afleiðing af bankahruninu 2008. Samtökin hafa það aðalmarkmið að vernda hagsmuni leigjenda, bæta kjör þeirra í leigusambandi og hindra ósanngjarnar leiguhækkanir.
Óeiginlegt heildi
Óeiginlegt heildi er markgildi má tákna með eða með þar sem markgildi í einum eða báðum endapunktunum er tekið.
Samtök leigjenda á Íslandi
Húsaleigulögin
Húsaleigulögin eru lög sem varða leigu og leigusamninga um húsnæði á Íslandi. Lögin eru sett til að tryggja réttlæti og öryggi á leigumarkaði og að bæta kjör leigjenda og leigusala. Lögin fjalla m.a. um skilyrði leigusamninga, leigufjárhæð, verðtryggingu, uppsagnarfresti, forgangsrétt leigjenda og húsaleigubætur.
Húsaleigukönnun Hagstofu Íslands
Árið 1999 framkvæmdi Hagstofa Íslands sérstaka húsaleigukönnun til að stuðla að útreikningi leigu í húsnæðislið vísitölu neysluverðs Markmiðið var að fá betri innsýn í uppbyggingu leigumarkaðarins og mæla markaðsleigu fyrir mismunandi húsnæðistegundir. Þekking á leigumarkaði hafði þá verið takmörkuð, sem gerði þessa könnun sérstaklega mikilvæga. Könnunin náði til um 700 leigjenda og gaf mun ítarlegri upplýsingar um leigumarkaðinn en áður hafði verið safnað. Þar var m.a. spurt um húsnæði, eigendur, stærð, gerð, leigusamning, leigufjárhæð, hvað væri innifalið í leigu, leigusamningstímalengd, verðtryggingu húsaleigu, húsaleigubætur og heimilisupplýsingar. Niðurstöðurnar sýndu að um helmingur leigjenda leigði hjá einkaaðilum, þriðjungur hjá opinberum aðilum og félagasamtökum, og 15% leigðu hjá skyldmennum eða vinafólki.
Þróun húsaleigulöggjafar
Húsaleigulöggjöfin á Íslandi hefur tekið sífelldum breytingum frá upphafi 20. aldar. Eftirfarandi er yfirlit yfir helstu löggjöfarskeið og breytingar á þeim.
1917–1926: Fyrsta skipti sem Alþingi samþykkti lög um húsaleigu, en þau giltu aðeins í Reykjavík og voru afnumin árið 1926. Lögin settu m.a. takmörkun á leiguhækkanir og rétt leigjenda til að kæra leigusamninga til sérstakrar nefndar.
1926–1939: Engin lagaákvæði um húsaleigu gild á Íslandi. Leigumál voru ráðin af frjálsum samningum leigusala og leigjenda eða af venju og siðferði.
1939–1953: Ný lög um húsaleigu voru sett árið 1939. Lögin giltu um allt land og innihéldu m.a. ákvæði um leigubremsu, vernd leigjenda við uppsagnir, forgangsrétt leigjenda til kaupa á húsnæði og rétt til að kæra leigusamninga til sérstakrar nefndar.
1953–1979: Engin húsaleigulög í gildi á Íslandi, að Keflavík undanskyldri. Á þessum árum varð húsnæðiseign landsmanna algengari og hlutur leigumarkaðarins minnkaði. Leigumál voru ráðin af frjálsum samningum leigusala og leigjenda eða af venju og siðferði.
1979–1994: Fyrst með lögum nr. 44/1979 um húsaleigusamninga voru sett heildarlög um húsaleigusamninga á Íslandi. Lögin giltu þar til þau voru afnumin með núgildandi leigulögum nr. 36/1994. Lögin innihéldu m.a. ákvæði um skriflega gerð leigusamninga, vernd leigjenda við uppsagnir, tryggingarfé, verðtryggingu, forgangsrétt leigjenda til kaupa á húsnæði og rétt til að kæra leigusamninga til sérstakrar nefndar.
1994–núverandi: Ný lög um húsaleigu voru sett árið 1994. Lögin eru enn í gildi með nokkrum breytingum og viðbótum. Lögin fjalla m.a. um skilyrði leigusamninga, leigufjárhæð, verðtryggingu, uppsagnarfresti, forgangsrétt leigjenda og húsaleigubætur.
Endurreisn og núverandi starfsemi
2013–2016: Samtökin voru fyrst stofnuð 21. september 2013 af hópi leigjenda sem vildu bregðast við ósanngjörnum aðstæðum á leigumarkaði. Samtökin höfðu m.a. símatíma fyrir leigjendur, gáfu út fréttabréf og heimilisblöð, og tóku þátt í umræðu um húsnæðismál á Íslandi. Starfsemi samtakanna lagðist niður eftir nokkur ár vegna skorts á fjármagni og aðildarfólki.
2021–núverandi: Samtökin voru endurreist af nýjum hópi sem vildi halda áfram því verki sem upphaflegu stofnendurnir höfðu hafið. Nýja stjórnin lagði sérstaka áherslu á að styrkja samfélag leigjenda, og að vinna fyrir aukinni sjálfbærni og stöðugleika á leigumarkaði. Samtökin bjóða m.a. leigjendum að skrá sig í samtökin, halda reglulega fundi og viðburði, gefa út fréttabréf og heimilisblöð, og taka þátt í umræðu og áhrifamálum um húsnæðismál á Íslandi.
Áhrifafólk
Þessi listi er ekki tæmandi og hafa margir aðrir lagt sitt af mörkum í baráttunni fyrir betri kjörum leigjenda á Íslandi.
Framtíðin
Í dag eru Samtök leigjenda á Íslandi (SLÍ) ein af helstu baráttusamtökum leigjenda á Íslandi, og halda áfram að berjast fyrir betri kjörum fyrir leigjendur húsnæðis. Samtökin vinna m.a. með því að veita leigjendum fræðslu, ráðgjöf og stuðning, sem og að mæta fram í umræðum um húsnæðismál, leggja fram tillögur til laga og reglugerða, og vinna að aukinni sjálfbærni og stöðugleika í leigumarkaði.
Madame de Pompadour
Jeanne-Antoinette Poisson, markgreifynja af Pompadour (29. desember 1721 – 15. apríl 1764), yfirleitt kölluð Madame de Pompadour, var frönsk aðalskona og helsta frilla Loðvíks 15. Frakklandskonungs frá 1745 til 1751. Pompadour naut mikilla áhrifa sem ráðgjafi konungsins og tókst að tryggja sjálfri sér og ættingjum sínum fjölmarga aðalstitla á árum sínum í þjónustu hans. Í um 19 ár stjórnaði hún lista- og samkvæmislífi Frakklands og naut auk þess verulegra pólitískra valda. Hún eignaðist þó fyrir vikið marga óvini.
Gagnrýnendur Pompadour útmáluðu hana sem spillandi áhrifavald í hirð konungsins en sagnfræðingar hafa litið hana jákvæðari augum vegna stuðnings hennar við franska list og þjóðarstolt. Listfræðingurinn Melissa Hyde hefur fært rök fyrir því að óttinn og gagnrýnin í garð Pompadour hafi fyrst og fremst stafað af andúð á því að kona úr millistéttinni nyti svo mikilla valda.
Æviágrip
Jeanne-Antoinette Poisson fæddist í París árið 1721. Hún hlaut strangt uppeldi hjá föður sínum, sem var birgðavörður í franska hernum, og gekk í strangan klausturskóla. Jeanne-Antoinette þótti ágætur nemandi en þegar hún var ung varð fjölskylda hennar fyrir því óláni að fjölskyldufaðirinn var sakaður um vanrækslu í starfi og neyddist til að flýja til Þýskalands. Móðir Jeanne-Antoinette, Madeleine, tók sér fjárfestinn Charles François Paul Le Normant de Tournehem að elskhuga í fjarveru eiginmannsins. Þar sem Madeleine var alræmd fyrir að vera ótrú eiginmanni sínum var það haft fyrir satt að Jeanne-Antoinette væri í raun dóttir de Tournehems eða annars elskhuga hennar.
Sagt er að þegar Jeanne-Antoinette var níu ára hafi móðir hennar farið með hana til að hitta spákonu til að spá fyrir um framtíð stúlkunnar. Spákonan hafi síðan tjáð mæðgunum að ef þær brygðust skjótt við yrði Jeanne-Antoinette ástkona konungsins og voldugri en nokkur einvaldur. Þaðan af hlaut Jeanne-Antoinette gælunafnið Reinette („litla drottning“) og foreldrar hennar einsettu sér að gera hana boðlega konungnum. De Tournehem réði góða kennara fyrir Jeanne-Antoinette og lét kenna henni söng, dans, framsögn og listasögu. Hann lét síðan gifta hana frænda sínum, Charles Guillaume d'Étoiles. Jeanne-Antoinette komst fyrst í kynni við Loðvík 15. Frakklandskonung þegar hann hélt á veiðar í skógi nærri landareign hjónanna. Hún var þá þegar búin að einsetja sér að ná athygli hans en lét sér nægja í þetta sinn að mæta augnaráði hans og láta sig síðan hverfa. Þau Loðvík hittust fyrst formlega þann 28. febrúar 1745 á grímudansleik í París. Á dansleiknum henti hún vasaklútnum til konungsins og lét hann beygja sig eftir honum og kasta til hennar.
Nokkrum vikum eftir dansleikinn var Jeanne-Antoinette boðið til kvöldverðar hjá konungnum í Versölum. Næsta apríl bauð hann henni í samkvæmi ásamt hirð sinni og í maí flutti hún alfarið til konungshirðarinnar í Versölum. Ástarsamband var þá þegar hafið milli Jeanne-Antoinette og konungsins og Loðvík skrifaði henni fjölda ástarbréfa á meðan hann var að heiman til ágústmánuðar. Í fjarveru konungsins fékk Jeanne-Antoinette löglegan skilnað frá eiginmanni sínum og hlaut síðan aðalstitilinn markgreifynja af Pompadour. Pompadour var fyrsta millistéttarkonan sem varð opinber frilla Frakklandskonungs.
Náið samband Loðvíks og Pompadour gerði konunginn að athlægi fyrir frönsku þjóðinni. Mikið var um slúður og háðsvísur sem urðu kallaðar „fiskavísur“ eða Poissonnades (eftir fæðingarnafni Pompadour, Poisson, sem þýðir fiskur á frönsku). Pompadour nýtti sér aðstöðu sína til að halda hátíðir og listasýningar og fegraði frönsku hirðina. Hún lét setja upp glæsilegar leik- og óperusýningar í Choissy-höll og laðaði til sín marga helstu listamenn og heimspekinga samtímans. Loðvík opnaði fyrir henni franska ríkiskassann og Pompadour gerðist velgjörðarmaður heimspekinga Upplýsingarinnar eins og Voltaire.
Sem frilla konungsins náði Pompadour miklum pólitískum völdum. Hún skipulagði meðal annars ráðstefnu á setri sínu í Bellevue árið 1756. Þar átti hún þátt í stofnun bandalags milli Frakklands og Austurríkis. Stjórnmálaáhrif Pompadour fóru að dala eftir ósigur Frakka og Austurríkismanna í sjö ára stríðinu og heilsa hennar versnaði. Heilsubrestur hennar og ofkeyrsla leiddu til þess að hin fræga fegurð hennar fölnaði og auður hennar þvarr. Í febrúar 1764 lá Pompadour rúmföst vegna berkla og lést loks þann 15. apríl. Loðvík sat við dánarbeði hennar allan tímann og kvaðst ekkert geta gefið henni nema tár sín þegar hún var öll.
Julian Assange
Julian Assange (fæddur 1971) er ástralskur blaðamaður, aðgerðasinni og tölvurefur. Assange er þekktastur fyrir það að vera talsmaður og aðalritstjóri Wikileaks.
Æviágrip
Julian Assange fæddist í Townsville, Queensland, Ástralíu, bjó meginhluta æskuára sinna á Magnetic Island, en fluttist eftir það mjög víða um Ástralíu og nam við marga grunn- og háskóla. Hann var meðhöfundur bókarinnar Underground ásamt Suelette Dreyfus um undirheima internetsins. Í undirheimum internetsins var hann þekktur undir heitinu mendax og var þekktur fyrir að geta skurkað sig inn á flóknustu öryggiskerfi heims. Ein af höfuðreglum hans, sem hann nefnir í bókinni Underground, var að skemma aldrei þau tölvukerfi sem hann brýst inn í. Í september 1991 skurkaði hann sig inná stjórnstöð kanadíska fjarskiptafyrirtækisins Nortel. Í dómsúrskurðinum segir dómarinn um ástæðu brotsins: „Það eru engar sannanir fyrir öðru en þarna væri á ferðinni þorsti fyrir þekkingu og nautnin við að geta vafrað um mismunandi tölvur“. Niðurstaða dómsins var að greiða ríkinu litla upphæð í skaðabætur.
Assange var handtekinn í Lundúnum þann 7. desember 2010 vegna ásakana um kynferðisbrot. Hann var leystur úr haldi 16. desember 2010 gegn 240.000 punda tryggingu.
Árið 2012 fékk Assange hæli í sendiráði Ekvador í London til að forðast að vera handtekinn og framseldur til Svíþjóðar vegna ásakana um nauðgun. Assange dvaldist í sendiráðinu í heil sjö ár, allt þar til honum var úthýst og hann handtekinn af breskri lögreglu þann 11. apríl árið 2019. Blaðamenn án landamæra og ýmis mannúðarsamtök skilgreina Assange sem pólitískan fanga.
Ron Lewin
Denis Ronald „Ron“ Lewin (f. 1920, d. 1985) er enskur fyrrum atvinnumaður og þjálfari í knattspyrnu. Hann lék 191 deildarleiki m.a. með liðunum Fulham og Chesterfield á Englandi. Sem þjálfari hefur hann m.a. þjálfað norska landsliðið, Cheltenham, Newcastle, Everton, Walsall. Lewin þjálfaði auk þess KR og Þrótt Reykjavík. Auk þess hefur hann komið að þjálfun í Hollandi og Kuwait.
Þjálfun á Íslandi
Lewin kom fyrst að þjálfun á Íslandi þegar hann aðstoði KR árið 1967. Lewin þjálfaði svo KR-inga keppnistímabilið 1976. Árið 1980 var hann ráðinn til Þróttar. Skap hans komst þá stundum í fréttir eins og þegar Morgunblaðið vitnaði í Lewin í fyrirsögn um leik Þróttar og Breiðabliks 29. júlí 1980. Málstilvik voru þau að Harry Hill, leikmaður Þróttar, klappaði Helga Bendtsson eftir návígi þeirra í leiknum. Mun Lewin þá hafa sagt: Ekki klappa honum, sparkaði í hann. Var það mat blaðamanns að lið Þróttar kæmi ekki til með að vinna leiki, meðan þjálfari liðsins leggði meiri áherslu á að sparka í andstæðinga liðsins fremur en boltann.
Miðnesheiði
Miðnesheiði er heiði á Reykjanesskaga. Árið 1951 gerðu Íslendingar verndarsamning við Bandaríkin sem fól í sér aðsetu bandaríska hersins á Íslandi. Á Miðnesheiði við Keflavík reis Keflavíkurstöðin, um 5000 manna byggð þar sem flestir hermennirnir komu sér fyrir, eins konar bandarískt þorp á Íslandi.
LinkedIn
thumb|Fyrrverandi höfuðstöðvar LinkedIn í [[Mountain View, Kaliforníu]]LinkedIn (/lɪŋktˈɪn/) er atvinnumiðaður samfélagsmiðill sem er í boði á vefnum og sem smáforrit. Miðlinum var hleypt af stokkunum þann 5. maí 2003 og er í dag í eigu Microsoft. Miðillinn er aðallega notaður til faglegra samskipta og starfsþróunar, ásamt því að gera atvinnuleitendum kleift að birta ferilskrá sína og vinnuveitendum auglýsa störf. Frá árinu 2015 hefur meginhluti tekna fyrirtækisins komið frá sölu á aðgani að upplýsingum um meðlimi til mannauðsstjóra og söluaðila. Frá og með mars 2023 voru meira en 900 milljón manns með skráðan aðgang á miðlinum.
LinkedIn gerir meðlimum (bæði starfsmönnum og vinnuveitendum) kleift að búa til aðgang í þeim tilgangi að búa til og viðhalda faglegu tengslaneti. Meðlimir geta boðið hverjum sem er að verða tengiliður. LinkedIn er einnig notað til að skipuleggja viðburði, taka þátt í hópumræðum, skrifa greinar, ásamt því a deila myndum, myndböndum og fréttum af starfsferli viðkomandi. thumb|Skrifstofa LinkedIn í [[Toronto]]
× Sorbaronia alpina
× Sorbaronia alpina, er ræktaður tegundablendingur, á milli A. arbutifolia og Sorbus aria.
Áþekkir blendingar
Aðrir ættkvíslablendingar innan Maleae, sem eru með reyni sem annað foreldrið, eru:
Vignir Fannar Víkingsson
Vignir Fannar Víkingsson (f. 6. mars 1991) er fyrrum íslenskur knattspyrnumaður sem lék sem sóknarsinnaður miðjumaður fyrir Ægir í Íslensku 3. deildinni og síðar Stokkseyri í Íslensku 4. deildinni. Hann þykir hafa einstaklega góða sýn og les leikinn vel og var hann mikilvægur í föstum leikatriðum og langskotum fyrir bæði lið. Vignir spilaði 15 leiki fyrir Ægi og 2 leiki fyrir Stokkseyri.
Í dag býr hann á Patreksfirði og þar er ekkert knattspyrnulið.
670–661 f.Kr.
670-661 f.Kr. var 4. áratugur 7. aldar f.Kr.
Aubrey Plaza
thumb|Aubrey, [[2012]]
Aubrey Christina Plaza (fædd 1984) er bandarískur leikari og gamanleikari.
Idol
thumb|Merki Indian Idol. Idol eru raunveruleikasjónvarpsþættir og sjónvarpssöngvakeppni. Fyrsta keppnin var Pop-Idol og var búin til af Simon Fuller árið 2001 í Englandi. Fyrsti þátturinn kom 6. október sama ár. Eftir tvær þáttaraðir var ákveðið í Bretlandi að gera nýja þáttaröð árið 2004 sem mindi taka við af Pop-Idol sem var X-Factor sem var búið til af Simon Cowell.
Íslenska útgáfan af Idol er Idol stjörnuleit sem kom út árin 2003 - 2009. Idol sneri aftur á Íslandi árið 2022 og hét þá einungis Idol. Fleiri útgáfur eru American Idol, Indian Idol, Australian Idol og Canadian Idol svo að eitthvað sé nefnt.
Gábor Simonyi
Simonyi Gabor var ungverskur frjálsíþrótta þjálfari. Gabor starfaði lengi að þjálfun hjá ÍR. Á árunum 1963-1964 þjálfaði hann meistaraflokk Þróttar í knattspyrnu.
Stóra sviðið
Stóra sviðið er íslenskur grínsjónvarpsþáttur sem hefur verið í sýningu síðan árið 2021 á Stöð 2. Þáttastjórnendur eru Auðunn Blöndal, Steinþór Hróar Steinþórsson og Steinunn Ólína Þorsteinsdóttir. Í hverjum þætti fá Auðunn og Steinþór þrjú verkefni eða þrautir og fá fá gest til þess að leysa þrautirnar með þeim, áhorfendur þáttarins kjósa síðan hver á að vinna hverja þraut fyrir sig.
Framleiðsla
Tökur hófust í mars 2021 og enduðu 28. september 2021. 14. september 2021 kom út tilkynning um að þættirnir voru væntanlegir og 28. september kom í ljós að frumsýning væri 22. október. 14. október kom út kitla og 18. október kom út sýnishorn.
Norður-Savonía
thumb|Kort. Norður-Savonía (finnska: Pohjois-Savo) er hérað í austur-Finnlandi. Íbúar eru um 244.000 (2019) og er flatarmál héraðsins 20.366 km2. Kuopio er stærsta borgin og Kallavesi er stærsta vatnið.
Stóra sviðið
Framleiðsla
Þann 26. nóvember 2021 var tilkynnt um að önnur þáttaröð væri væntanleg árið 2022. Í september árið 2022 var tilkynnt að þáttaröðin verður frumsýnd 30. september 2022.
Í lok áttunda þáttar annarar þáttaraðar sagði Steinunn Ólína Þorsteinsdóttir að "við myndum vonandi sjást aftur", en þar bendir hún á mögleika á þriðju þáttaröðinni.
Austen Chamberlain
Sir Joseph Austen Chamberlain (16. október 1863 – 16. mars 1937) var breskur stjórnmálamaður. Hann var sonur stjórnmálamannsins Josephs Chamberlain og hálfbróðir forsætisráðherrans Neville Chamberlain. Hann hlaut friðarverðlaun Nóbels árið 1925 fyrir starf sitt við að koma á Locarno-sáttmálanum.
Æska og uppvöxtur
Joseph Austen Chamberlain var elsti sonur breska viðskipta- og nýlendumálaráðherrans Josephs Chamberlain. Hann gekk í Rugby-skólann og nam síðar sagnfræði við Trinity-háskólann við Cambridge. Þar á eftir gekk hann í níu mánuði í Stjórnmálafræðistofnun Parísar og varði tólf mánuðum í Berlín. Chamberlain sneri heim til Birmingham árið 1887 og fékk vinnu sem einkaritari föður síns.
Stjórnmálaferill
Líkt og faðir sinn var Chamberlain hlynntur beitingu tollamúra til að vernda breska framleiðslu en eftir að faðir hans sagði upp sæti sínu í stjórn Balfours vegna ágreinings um tollamál í september 1903 tók Austen upp hlutlausari afstöðu til málsins. Þegar Joseph Chamberlain neyddist árið 1906 til að hætta þingmennsku vegna veikinda varð Austen einn helsti leiðtogi verndartollasinna á þinginu.
Árið 1913 varð Chamberlain formaður nefndar um fjármál Indlands og síðan Indlandsmálaráðherra árið 1915 í samsteypustjórn H. H. Asquiths. Í fyrri heimsstyrjöldinni studdi Chamberlain innrás Breta á áhrifasvæði Tyrkjaveldis í Mesópótamíu í því skyni að auka völd Breta í Mið-Austrinu og draga úr hættunni á að Þjóðverjar kyntu undir uppreisn múslima í Indlandi. Mesópótamíuherferðin misheppnaðist hrapalega og Chamberlain ákvað árið 1917 að segja af sér sem Indlandsmálaráðherra til að axla ábyrgð.
Í apríl árið 1918 tók Chamberlain sæti í stríðsstjórn Davids Lloyd George. Í janúar 1919 tók Chamberlain við af Bonar Law sem fjármálaráðherra og gegndi hann því embætti til ársins 1921. Frá 1921 til 1922 var hann innsiglisstjóri og þingflokksleiðtogi í neðri málstofunni. Á sama tímabili var Chamberlain leiðtogi Íhaldsflokksins ásamt Curzon lávarði. Þeir voru síðustu leiðtogar Íhaldsflokksins sem urðu aldrei forsætisráðherrar Bretlands þar til William Hague lauk formannstíð sinni árið 2001.
Chamberlain varð einnig utanríkisráðherra Bretlands frá 1924 til 1929. Í því embætti skipaði hann hernaðarinngrip í Egyptalandi eftir að breski hershöfðinginn Lee Stack var myrtur í Kaíró árið 1924. Hann var jafnframt áhugasamur um málefni Kína og hagsmuni Breta þar í landi.
Chamberlain fundaði ásamt Aristide Briand og Gustav Stresemann, utanríkisráðherrum Frakklands og Þýskalands, í Locarno á Ítalíu í október árið 1925 til að ræða um landamæri Þýskalands og skilyrði fyrir inngöngu Þjóðverja í Þjóðabandalagið. Hann vonaðist til þess að koma á sáttum milli Frakka og Þjóðverja en gefa í staðinn nokkuð eftir landamærakröfum Þjóðverja í Austur-Evrópu. Niðurstaða ráðstefnunnar var Locarno-sáttmálinn, sem fól í sér skuldbindingu ríkjanna til að virða landamærin á milli Frakklands, Þýskalands og Belgíu í þáverandi mynd og beita ekki hervaldi til að fá þeim breytt. Sáttmálarnir tryggðu hins vegar ekki landamæri Þýskalands í Austur-Evrópu, sem olli mikilli óánægju Pólverja og annarra Austur-Evrópuþjóða. Chamberlain hlaut friðarverðlaun Nóbels árið 1925 fyrir að vinna að Locarno-sáttmálunum.
Chamberlain sagði af sér og settist í helgan stein árið 1929. Hann var í stuttan tíma flotamálaráðherra í þjóðstjórn Ramsay MacDonald á kreppuárunum. Á fjórða áratuginum var Chamberlain meðal þeirra sem hvöttu til þess að Bretar vígbyggjust til að vera betur undirbúnir gegn þeirri hernaðarógn sem stafaði af Þýskalandi nasismans.
Þorskalýsi
thumb|200px|Lýsispillur sem innihalda þorskalýsi. Þorskalýsi er brædd þorskalifur sem inniheldur A-vítamín, D-vítamín og ómega-3 fitusýrur.
David Berman
David Berman er bandarískur leikari, þekktastur fyrir að leika aðstoðar réttarlækninn David Philipps í CSI: Crime Scene Investigation sjónvarpsseríunni.
Gateskja diskeskingar
Gateskja diskeskingar (fræðiheiti: Leotiomycetes) eru flokkur sveppa sem tilheyra askveppum. Undir gateskja diskeskingum eru um 15 ættir, 370 ættkvíslir og um 2000 tegundir. Þar af hafa um 174 tegundir verið skráðar á Íslandi.
Þorskaætt
Þorskaætt (fræðiheiti: Gadidae) eru ætt sjávarfiska af ættbálki þorskfiska. Meðal fiska af þorskaætt eru mikilvægir nytjafiskar eins og þorskur, ýsa og ufsi. Til þorskaættar teljast 13 ættkvísklir og 23 tegundir.
Janet Napolitano
Janet Napolitano er meðlimur Demókrataflokksins í Bandaríkjunum. Hún er fædd þann 29. nóvember 1957 og er lögfræðingur að mennt. Hún útskrifaðist frá lagaháskólanum í Virginia (e. Lagaskóla Virginíu-háskóla)
Ferill
Árið 1998 tók Napolitano við stöðu ríkissaksóknara Arizona. Árið 2002 vann hún nauman sigur yfir mótframbjóðanda sínum, Matt Salmon, í ríkisstjórnakosningum og tók þar með við sem ríkisstjóri Arizona en Napolitano var þriðja konan til að sinna því embætti. Hún var svo endurkjörin sem ríkisstjóri árið 2006 og var þar með fyrsta konan til að hljóta endurkjör sem ríkisstjóri Arizona.
Árið 2006 var Napolitano nefnd sem ein af átta konum sem þóttu líklegar til að fara í forsetaframboð í kosningunum 2008 en þegar kom að frambjóðendavali Demókrata studdi hún Barack Obama í hlutverkið.
Í janúar 2009 var Napolitano skipuð Heimavarnaráðherra Bandaríkjanna (e. Secretary of Homeland Security) og var hún fyrsta konan til að hljóta það embætti.
Napolitano sat sem forseti Kaliforníuháskóla frá 2013 til 2020.
Þórunn Erna Clausen
Þórunn Erna Clausen (f. 12. september 1975) er íslensk leikkona.